Here is a page extracted from Wikipedia that may contain CSS, HTML, and a lot of unformatted text.

Title: Herbert Marcuse
Content: Herbert Marcuse, naixito de Berlín (Imperio Alemán, hue Alemanya) o 19 de chulio de 1898 y muerto en Starnberg (Bavera, Alemanya Occidental, hue Alemanya) o 29 de chulio de 1979, estió un filosofo y sociologo estausunidense d'orichen chodigo-alemán, qui estió (con Erich Fromm y Theodor W. Adorno) uno d'os prencipals representants d'a dita Escuela de Fráncfort mientres a Republica de Weimar.

Ideyolochicament, yera de cuchas, estando en primerías militant d'o Sozialdemokratische Partei Deutschlands dica l'asesinato de Rosa Luxemburgo en 1919, cuan l'abandonó pa adhibir-se a o Spartakus Bund. Cuan Adolf Hitler establió o Tercer Reich mientres os anyos 1930 se tresladó enta os Estaus Unius, esdevenindo ciudadán estausunidense en os anyos 1940 ta desembolicar ya ta cutío a suya carrera en iste país, treballando mientres a Segunda Guerra Mundial ta os servicios secretos estausunidenses (Office of Strategic Services, l'achencia federal antecedent d'a Central Intelligence Agency) en l'analís d'as informacions recullitas en l'Alemanya nazi.

Dende os anyos 1950 colaboró en as prencipals universidaz estausunidenses, esdevenindo mientres os anyos 1970 uno d'os prencipals teoricos d'o marxismo, estando a mas uno d'os referents d'o movimiento hippie.

Vinclos externos 

Filosofos d'Alemanya
Filosofos d'Estaus Unius
Muertos en Bavera
Naixius de Berlín
Sociologos d'Alemanya
Sociologos d'Estaus Unius
1898 (naixencias)
1979 (muertes)